Išrašas

VALSTYBINIO SOCIALINIO DRAUDIMO FONDO VALDYBOS PRIE SOCIALINĖS APSAUGOS IR DARBO MINISTERIJOS DIREKTORIAUS

ĮSAKYMAS

DĖL VALSTYBINIO SOCIALINIO DRAUDIMO FONDO VALDYBOS PRIE SOCIALINĖS APSAUGOS IR DARBO MINISTERIJOS DIREKTORIAUS 2005 M. GRUODŽIO 9 D. ĮSAKYMO Nr. V-489 „DĖL DUOMENŲ APIE APDRAUSTŲJŲ VALSTYBINIO SOCIALINIO DRAUDIMO PRADŽIĄ IR PABAIGĄ PATEIKIMO TAISYKLIŲ PATVIRTINIMO“ PAKEITIMO

2006 m. kovo 14 d. Nr. V-108

Vilnius

1. Pakeičiu Duomenų apie apdraustųjų valstybinio socialinio draudimo pradžią ir pabaigą pateikimo taisykles (toliau – Taisyklės), patvirtintas Valstybinio socialinio draudimo fondo valdybos prie Socialinės apsaugos ir darbo ministerijos direktoriaus 2005 m. gruodžio 9 d. įsakymu Nr. V-489 „Dėl Duomenų apie apdraustųjų valstybinio socialinio draudimo pradžią ir pabaigą pateikimo taisyklių patvirtinimo“ (Žin., 2005, Nr. 147-5380; 2006, Nr. 2-42):

1.1. Išdėstau 4.8 punktą taip:

„4.8. draudėjas reorganizuojamas;“.

1.2. Papildau Taisykles šiuo 4.9 punktu:

„4.9. profesinę veiklos praktiką įstaigoje ar įmonėje atlieka profesinių mokyklų mokiniai, aukštesniųjų ir aukštųjų mokyklų studentai bei asmenys, teritorinių darbo biržų siųsti profesiniam mokymui ar profesinei reabilitacijai.“.

1.3. Išdėstau 6 punktą taip:

„6. Reorganizuojant draudėją:“.

1.4. Išdėstau 6.1 punktą taip:

„6.1. sujungimo arba padalijimo būdu formą 1c-SD arba formą 1d-SD ir formą 2c-SD arba formą 2d-SD draudėjas privalo pateikti Fondo valdybos teritoriniam skyriui per 10 dienų nuo reorganizavimo dienos kartu su forma 6-SD „Pranešimas apie draudėjo reorganizavimą“;“.

1.5. Išdėstau 6.2 punktą taip:

„6.2. prijungimo arba išdalijimo būdu formą 1c-SD arba formą 1d-SD ir formą 2c-SD arba formą 2d-SD draudėjas privalo pateikti Fondo valdybos teritoriniam skyriui per 3 dienas nuo apdraustųjų valstybinio socialinio draudimo pradžios ir pabaigos.“.

1.6. Išdėstau 9.6 punktą taip:

„9.6. pastabos – nurodoma valstybinio socialinio draudimo pradžios priežastis:“.

1.7. Papildau Taisykles šiuo 9.6.1 punktu:

„9.6.1. Jeigu apdraustajam taikomos Reglamento 1408/71/EEB ar dvišalės sutarties nuostatos, nurodoma valstybė, kurios teisės aktai socialinės apsaugos srityje jam nustojo galioti.“.

1.8. Papildau Taisykles šiuo 9.6.2 punktu:

„9.6.2. Jeigu pranešimas pildomas apdraustajam, atliekančiam profesinę veiklos praktiką, nurodomas profesinės, aukštesniosios ar aukštosios mokyklos, su kuria sudaryta mokymo sutartis pavadinimas arba teritorinės darbo biržos, kuri asmenį siunčia profesiniam mokymui ar profesinei reabilitacijai, pavadinimas.“.

1.9. Papildau Taisykles šiuo 9.6.3 punktu:

„9.6.3. Kitais atvejais, pildant pastabų laukelį, nurodoma socialinio draudimo pradžios priežastis ir jos teisinis pagrindas.“.

1.10. Išdėstau 11.8 punktą taip:

„11.8. pastabos – nurodoma valstybinio socialinio draudimo pabaigos priežastis:“.

1.11. Papildau Taisykles šiuo 11.8.1 punktu:

„11.8.1. Jeigu apdraustajam taikomos Reglamento 1408/71/EEB ar dvišalės sutarties nuostatos, nurodoma valstybė, kurios teisės aktai socialinio draudimo srityje jam pradedami taikyti.“.

1.12. Papildau Taisykles šiuo 11.8.2 punktu:

„11.8.2. Jeigu pranešimas pildomas apdraustajam, atlikusiam profesinę veiklos praktiką, nurodomas profesinės, aukštesniosios ar aukštosios mokyklos, su kuria buvo sudaryta mokymo sutartis, pavadinimas arba teritorinės darbo biržos, kuri asmenį siuntė profesiniam mokymui ar profesinei reabilitacijai, pavadinimas.“.

1.13. Papildau Taisykles šiuo 11.8.3 punktu:

„11.8.3. Kitais atvejais pildant pastabų laukelį, nurodoma socialinio draudimo pabaigos priežastis ir jos teisinis pagrindas.“.

2. Įpareigoju:

2.1. (Nepateikiamas).

2.2. (Nepateikiamas).

2.3. (Nepateikiamas).

3. Pavedu Fondo valdybos direktoriaus pavaduotojai Irenai Pocevičienei šio įsakymo vykdymo kontrolę.

DIREKTORIAUS PAVADUOTOJA

L. E. DIREKTORIAUS PAREIGAS	ČESLAVA ZABULĖNIENĖ